Բելլա Ռամզի

Իզաբելլա Մեյ Ռամզին (ծնված 2003 թվականի սեպտեմբերին) անգլիացի դերասանուհի է։ Նա հայտնի է Լյաննա Մորմոնտի՝ երիտասարդ ազնվականի բեկումնային դերով HBO-ի «Գահերի խաղը» (2016–2019) ֆանտաստիկ հեռուստասերիալում ինչպես նաև հետագա հեռուստատեսային դերերով, ինչպիսիք են՝ Միլդրեդ Հաբլը 2017 թվականի CBBC «Վատագույն վհուկը»  սերիալում,  Netflix- ի Հիլդա անիմացիոն սերիալի տիտղոսային հերոսի հնչյունավորումը (2018–ներկայիս), և Ջեյն Գրեյը 2022 թվականի Starz «Եղիսաբեթի դարձումը» դրամայում։

Նա նաև խաղացել է 2022 թվականին նկարահանված «Ծիտիկ մականունով Քեթրինը» պատմական կատակերգական ֆիլմում ինչպես նաև Էլլիի դերում 2023 թվականի HBO-ի «Մեզանից Վերջինները» դրամատիկ սերիալում։

Վաղ կյանք 
Իզաբելլա Մեյ Ռամզին ծնվել է Նոթինգհեմում 2003 թվականի սեպտեմբերին։   Նա կրթվել է առցանց՝ InterHigh դպրոցի միջոցով։   Նա սկսել է խաղալ չորս տարեկանից որպես հոբբի՝ Stagecoach Theatre Arts-ի Լաֆբորոու մասնաճյուղի միջոցով, ուր նա հաճախել է յոթ տարի։    Այնուհետև նա գնացել է CJTV և մասնակցել պրոֆեսիոնալ դերերի համար լսումներին։

Կարիերա 
2016-ից 2019 թվականներին Ռամզին մարմնավորել է Լյաննա Մորմոնտին HBO-ի «Գահերի խաղը» հեռուստասերիալում։ Սա Ռամզիի առաջին վարձատրված դերն է։ «Կոտրված մարդը» (եթերաշրջան 6, սերիա 7) սերիայում դեբյուտից հետո երկրպագուներն ու քննադատները նշեցին, որ Ռամզին աչքի էր ընկնում իր կերպարի ողջամիտ ղեկավարման ոճը պատկերելու համար։   Այս արձագանքը կրկնվեց եթերաշրջանի եզրափակիչում հայտնվելուց հետո , երբ The Hollywood Reporter- ը նրան անվանեց «6-րդ եթերաշրջանի բեկումնային աստղը»։  Ռամզին շարունակեց այդ դերը սերիալի յոթերորդ և ութերորդ եթերաշրջաններում։

Ռամզին նկարահանվել է 2017 թվականի «Վատագույն Վհուկ»  գրքերի հեռուստատեսային ադապտացիայի մեջ՝ Միլդրեդ Հաբլի դերում, որի համար նա արժանացել է «Երիտասարդ կատարող» մրցանակին 2019 թվականի Բրիտանական ակադեմիայի մանկական մրցանակաբաշխության ժամանակ։  Իր Instagram-յան էջում նա հայտարարեց, որ լքել է սերիալը 2020 թվականին հոգեկան առողջության հետ կապված խնդիրների պատճառով , և որ իր դերը չորրորդ և վերջին եթերաշրջաններում կշարունակի խաղալ Լիդիա Փեյջը։

2018 թվականից Ռամզին հնչյունավորել է Netflix-ի «Հիլդա» օրիգինալ սերիալի գլխավոր կերպարին, որի համար արժանացել է 2019 թվականի BAFTA մրցանակին` լավագույն «Մանկական անիմացիա» անվանակարգում՝ Լյուկ Փիրսոնի, Կուրտ Մյուլլերի և Ստեֆանի Սիմփսոնի հետ միասին։ Սերիալը նշանավորեց Ռամզիի երգեցողական տաղանդը իր դեբյուտային «The Life of Hilda» երգով, որը թողարկվեց 2020 թվականի նոյեմբերի 25-ին  և ավելի ուշ՝ 2020 թվականի դեկտեմբերի 14-ին՝ շոուի երկրորդ եթերաշրջանի թողարկման հետ մեկտեղ։  Նա կրկնեց Հիլդայի դերը «Հիլդան և լեռան արքան» 80 րոպեանոց հատուկ ֆիլմում, որի պրեմիերան տեղի ունեցավ 2021 թվականի դեկտեմբերի 30-ին։

2021 թվականի փետրվարին Ռամզին ընտրվեց որպես Էլլիի՝ 2013 թվականի The Last of Us տեսախաղի HBO-ի կինոադապտացիայում գլխավոր հերոսուհու մարմնավորող, որտեղ նա դերակատարելու է իր հետ նախկինում «Գահերի խաղում» խաղացած Պեդրո Պասկալի հետ։

Անձնական կյանք 
Ռամզին ոչ-բինար գենդերի է և օգտագործում է բոլոր դերանունները.   «Մեզանից վերջինների» պրեմիերային ընդառաջ տված հարցազրույցում նա ասաց. «Սեռավորված լինելն ինձ այդքան էլ դուրեկան չէ»։

Ֆիլմագրություն

Ֆիլմ

Հեռուստատեսություն

Տեսախաղեր

Ռադիո և փոդքաստներ

Դիսկոգրաֆիա

Մրցանակներ և անվանակարգեր

Ծանոթագրություններ

Արտաքին հղումներ 

 

21-րդ դարի անգլիացի դերասաններ
21-րդ դարի բրիտանացի դերասաններ
Բրիտանացի հեռուստատեսային դերասաններ
Բրիտանացի կինոդերասաններ
Ապրող անձինք